Йоханес Бехер
Този, който събуди света
Ленин

Превод от немски: Димитър Дублев, —

chitanka.info

Събуди той света заспал

със думи — мълнии те бяха, —

насам по релси и реки

през границите долетяха.

Събуди той света заспал

със думи като хляб насъщен,

със думи, станали срещу глада

войски могъщи.

Събуди той света заспал

със думи, станали машини

и трактори, и светли къщи,

дълбоки сонди, мини.

Да, тези думи днес са ток,

и чукове заводски тежки,

и негасими писмена

във хиляди сърца човешки…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.